En liten, blank, mørkbrun, maurlignende trebukk. Antennene er litt kortere enn kroppen, det innerste leddet krumt. Hodet er rundt, litt bredere enn pronotum, som er ganske lite, omtrent så langt som bredt, sekskantet med en butt tann midt på hver sidekant. Dekkvingene er timeglass-formede, tydelig innbuktede i midten, rødbrune ved roten og mørke i spissen. Beina er nokså kraftige med klubbeformede lår.